Færøysk fotball

Fotball regnes som Færøyenes nasjonalsport ved siden av roing. Færøysk fotball har røtter tilbake til 1800-tallet, men Færøyenes fotballforbund (Fótbóltssamband Føroya) ble ikke stiftet før i 1979, og Færøyene ble medlem av FIFA i 1988. Landet har aldri deltatt i noe VM-sluttspill. Det finnes kun to baner med gress på øyene, og begge disse brukes ved landslagskamper. Tórsvøllur ligger i Tórshavn, ferdigstilt i 1999, og brukes til de største kampene. Svangaskarð ligger på Toftir, og blir omtalt som en av verdens mest naturskjønne stadioner.

 Historie 
I april 1892 stiftet man øyenes første fotballklubb, Tværå Boldklub (TB) i Tvøroyri. Det gikk flere år uten at noen nye klubber ble stiftet, så TB spilte for det meste mot britiske trålerbesetninger, samt provisoriske lag fra nabobygda Trongisvágur. Den første etablerte motstanderen til TB ble Havnar Bóltfelag (HB) fra Tórshavn, som så dagens lys i oktober 1904. I Klaksvík hadde man stiftet Klagsvigs Idrætsforening (KÍ) i august samme år, men man fikk ikke gang fast spill før i 1911.

I 1942 begynte man å arrangere et nasjonalt, færøysk mesterskap i herrefotball. Det var kun én divisjon, Meistaradeildin. Dette mesterskapet har i alle år siden, med unntak av 1944, stadfestet hvilket lag som er det beste på Færøyene. Mesterskapets struktur har blitt endret flere ganger, av størst betydning i 1976, da man innførte to divisjoner. I 1979 ble Fótbóltssamband Føroya stiftet, og forbundet tok over det ansvaret som Ítróttasamband Føroya tidligere hadde for fotballen. I 1988 ble 1. divisjon utvidet til 10 lag. Med årene fikk man også en 3. divisjon. I 2005 byttet 1. divisjon navn til Formuladeildin, mens 2. og 3. divisjon ble omdøpt til henholdsvis 1. og 2. divisjon, etter samme mønster som Tippeligaen og de øvrige divisjonene i Norge. Fra 2009 heter tidligere Formuladeildin Vodafonedeildin.

Fra 1955 har man også den nasjonale cupen Løgmanssteypið, som regnes som den nest viktigste cupen etter Vodafonedeildin.

 Færøyske mestre siden 1977 
Vinnere av Meistaradeildin, senere Formuladeildin og Vodafonedeildin, etter at flere divisjoner ble innført.

1977 Tvøroyrar Bóltfelag
1978 Havnar Bóltfelag
1979 Ítróttarfelag Fuglafjarðar
1980 Tvøroyrar Bóltfelag
1981 Havnar Bóltfelag
1982 Havnar Bóltfelag
1983 Gøtu Ítróttarfelag 
1984 B68 Toftir 
1985 B68 Toftir
1986 Gøtu Ítróttarfelag
1987 Tvøroyrar Bóltfelag 1988 Havnar Bóltfelag
1989 B71 Sandoy 
1990 Havnar Bóltfelag
1991 Klaksvíkar Ítróttarfelag
1992 B68 Toftir 
1993 Gøtu Ítróttarfelag 
1994 Gøtu Ítróttarfelag
1995 Gøtu Ítróttarfelag 
1996 Gøtu Ítróttarfelag
1997 B36 Tórshavn
1998 Havnar Bóltfelag 1999 Klaksvíkar Ítróttarfelag
2000 VB Vágur
2001 B36 Tórshavn 
2002 Havnar Bóltfelag
2003 Havnar Bóltfelag
2004 Havnar Bóltfelag
2005 B36 Tórshavn
2006 Havnar Bóltfelag
2007 NSÍ Runavík
2008 EB/Streymur
2009 Havnar Bóltfelag

 Fotballag 
 Navn  Forkortelse  Tilhørighet07 Vestur  07 Vestur  VágarArgja Bóltfelag  AB (Argir)  ArgirBóltfelagið 1936  B36 (Tórshavn)  TórshavnEB/Streymur  EB/Streymur  Sundini/EiðiFC Hoyvík  FC Hoyvík  HoyvíkHavnar Bóltfelag  HB (Tórshavn)  TórshavnÍtróttarfelag Fuglafjarðar  ÍF (Fuglafjørður)  FuglafjørðurKlaksvíkar Ítróttarfelag  KÍ (Klaksvík)  KlaksvíkMiðvágs Bóltfelagið  MB (Miðvágur)  MiðvágurNes Sóknar Ítrottarfelag  NSÍ (Runavík)  RunavíkNólsoyar Ítróttarfelag  NÍF  NólsoySandoyar Ítróttarfelag  B71 (Sandoy)  SandoySkála Ítróttarfelag  SÍF  SkáliTvøroyrar Bóltfelag  TB (Tvøroyri)  TvøroyriTofta Ítróttarfelag  B68 (Toftir)  ToftirUndri FF  Undri FF  TórshavnVB Vágur  VB/Sumba  VágurVíkingur Gøta  Víkingur  Gøta/Leirvík

 Se også 
Færøyenes fotballforbund
Færøyenes herrelandslag i fotball
Færøyenes kvinnelandslag i fotball


Kategori:Portal:Færøyene/artikler